|  |  |
| --- | --- |
| EESCLogo_SK | CoRLogo_SK |

**VYHLÁSENIE O OCHRANE OSOBNÝCH ÚDAJOV**

**SK**

**AKREDITÁCIA NÁVŠTEVNÍKOV**

Pri spracúvaní osobných údajov získaných na účely kontroly prístupu do priestorov Európskeho hospodárskeho a sociálneho výboru (EHSV) a Európskeho výboru regiónov (VR) sa postupuje v súlade s [nariadením (EÚ) 2018/1725](https://eur-lex.europa.eu/legal-content/SK/TXT/?uri=uriserv:OJ.L_.2018.295.01.0039.01.SLK&toc=OJ:L:2018:295:TOC).

1. **Kto je zodpovedný za spracovanie osobných údajov?**

Prevádzkovateľom je buď EHSV alebo VR podľa toho, ktorá inštitúcia organizuje podujatie. Útvarom zodpovedným za spracúvanie údajov je bezpečnostná služba, Riaditeľstvo L, Spoločné služby (secu@eesc.europa.eu).

1. **Aký je účel tohto spracovania údajov?**

Vaše osobné údaje sa spracúvajú na tieto účely:

* kontrola prístupu do priestorov VR a EHSV,
* vyšetrovanie bezpečnostných incidentov, hodnotenie hrozieb a analýza rizík pre výbory.

Výbory využívajú softvér e-visitors, ktorý je určený na automatizáciu pozvánok pre návštevníkov výborov a ich registráciu po príchode. Cieľom nového systému správy návštevníkov je riadiť všetky postupy súvisiace s organizáciou návštev v priestoroch výboru. Tým sa presne stanoví celý proces, zabezpečí sa bezproblémová registrácia, zlepší sa bezpečnosť, zabezpečia sa správne informácie o počte návštevníkov v budove a zvýši sa bezpečnosť návštevníkov.

1. **Aký je právny základ spracúvania údajov?**

Spracúvanie údajov je potrebné na splnenie úloh, ktoré výbory vykonávajú vo verejnom záujme alebo pri výkone verejnej moci ako poradné orgány Európskej únie (článok 5 ods. 1 písm. a) [nariadenia (EÚ) 2018/1725](https://eur-lex.europa.eu/legal-content/SK/TXT/?uri=uriserv:OJ.L_.2018.295.01.0039.01.SLK&toc=OJ:L:2018:295:TOC)).

1. **Aké osobné údaje sa spracúvajú?**

V prípade, že ste návštevník (nie ste držiteľom preukazu EÚ), spracúvajú sa tieto osobné údaje: priezvisko, meno, dátum narodenia, štátna príslušnosť a číslo preukazu totožnosti/pasu. Predložený oficiálny doklad totožnosti môže byť naskenovaný, aby sa potvrdila Vaša totožnosť.

V prípade VIP hostí sa spracúvajú tieto osobné údaje: priezvisko, meno, funkcia (napr. minister, veľvyslanec) a evidenčné číslo vozidla.

V prípade, že ste držiteľom preukazu EÚ, spracúvajú sa tieto osobné údaje: priezvisko a meno.

1. **Kto sú príjemcovia alebo kategórie príjemcov Vašich osobných údajov?**

Vaše osobné údaje spracuje bezpečnostná služba a služba (služby), ktoré podujatie organizujú. Všetky prenosy a zverejnenia mimo výborov sú zdokumentované a podliehajú prísnemu posúdeniu potreby takéhoto prenosu.

1. **Sú Vaše osobné údaje prenášané do tretích krajín (ktoré nie sú členskými štátmi EÚ) alebo medzinárodným organizáciám?**

Vaše údaje nebudú prenášané do tretích krajín ani medzinárodným organizáciám.

1. **Ako si môžete uplatniť svoje práva?**

Máte právo požiadať o prístup k svojim osobným údajom. Máte takisto právo požiadať o opravu alebo vymazanie údajov, prípadne o obmedzenie spracovania svojich osobných údajov. V relevantných prípadoch máte tiež právo namietať voči spracovaniu svojich údajov.

Vaše otázky, resp. žiadosti môžete posielať priamo na adresu secu@eesc.europa.eu. Odpoveď dostanete najneskôr do jedného mesiaca.

Máte právo podať sťažnosť európskemu dozornému úradníkovi pre ochranu údajov (edps@edps.europa.eu), ak sa domnievate, že sa v dôsledku spracovania Vašich osobných údajov Európskym hospodárskym a sociálnym výborom porušili Vaše práva podľa nariadenia (EÚ) 2018/1725.

1. **Ako dlho sa Vaše osobné údaje uchovávajú?**

Vaše údaje sa uchovávajú jeden rok po platnosti akreditácie. V prípade bezpečnostných incidentov a vyšetrovaní sa toto obdobie predĺži.

1. **Budú sa získané osobné údaje využívať na automatizované rozhodovanie vrátane profilovania?**

Vaše osobné údaje sa nepoužijú na prijímanie automatizovaných rozhodnutí o Vás. Automatizované rozhodnutia sú definované ako rozhodnutia prijaté bez zásahu človeka.

1. **Budú sa Vaše osobné údaje ďalej spracúvať na iný účel ako ten, na ktorý boli získané?**

Vaše osobné údaje sa nebudú ďalej spracúvať na iný účel.

1. **Na koho sa môžete obrátiť v prípade otázok alebo sťažností?**

Ak máte akékoľvek otázky týkajúce sa spracúvania Vašich osobných údajov, obráťte sa, prosím, na bezpečnostnú službu (secu@eesc.europa.eu). Takisto sa môžete kedykoľvek obrátiť na úradníka pre ochranu údajov EHSV (data.protection@eesc.europa.eu) alebo úradníka pre ochranu údajov VR (data.protection@cor.europa.eu) a/alebo na [európskeho dozorného úradníka pre ochranu údajov](http://edps.europa.eu/) (edps@edps.europa.eu).

\_\_\_\_\_\_\_\_\_\_\_\_\_